Το αμάξι διαλύθηκε. Μπράβο, Σάλι. Μπράβο.
Πιες. Κάνεις τη σωστή επιλογή. Τη μόνη επιλογή.
Ώρα να φύγουμε, Σάλι.
ΚΑΜΝΤΕΝ, ΜΕΪΝ
- Ήρθα. Πτερύγιο και Όστρακο, σωστά; - Αυτό είναι το μέρος.
Βρες την Ντανιέλα Μπαρέρα.
Αμοιβή 10.000 δολάρια για να βρεις τον αγνοούμενο μνηστήρα, Ίθαν Σάλιβαν.
Δούλευε στην αποβάθρα πριν δυο μέρες και δεν γύρισε σπίτι.
- Αστυνομία; - Ο σερίφης
έδωσε σήμα για το αμάξι του,
αλλά η οικογένεια δεν είναι ικανοποιημένη.
- Γι' αυτό δίνουν αμοιβή. - Ίσως δείλιασε.
- Πολύ κυνικός, Κόλτερ. - Σοβαρολογώ.
Ίσως δεν θέλει να τον βρουν.
- Κράτα ανοιχτό μυαλό. - Πάντα. Θα σας ενημερώνω.
Αυτός είναι ο αρραβωνιαστικός σου, ο Ίθαν Σάλιβαν;
Ναι. Κανείς δεν τον λέει έτσι πια. Τον φωνάζουν Σάλι.
Πότε μίλησες στον Σάλι τελευταία φορά;
Από τότε που έφυγε για δουλειά.
- Δουλεύει στις αποβάθρες; - Όπως όλοι εδώ.
Ξεφορτώνει πλοία, κάνει παραδόσεις.
Κάνει μαθήματα για το πτυχίο ακτινολογίας.
Προσπαθεί να αφήσει το λιμάνι.
- Γιατί; - Είναι έξυπνος.
- Θέλει να κάνει κάτι στη ζωή του. - Τίποτα από αυτά δεν είναι σχετικό.
Το παρελθόν είναι σημαντικό. Φτιάχνω το προφίλ.
Χαίρομαι που το μαθαίνω.
Αλλά ο γάμος είναι σε δυο βδομάδες.
Προκαταβολές για τον χώρο, την τροφοδοσία και 10.000 αμοιβή;
Ο σύζυγός μου εννοεί ότι ανησυχούμε για το καλό της κόρης μας.
Και δεν έχει απαντήσει στις κλήσεις και τα μηνύματά σου;
- Το ξανάκανε; - Όχι όσο μένουμε μαζί.
Έχει ένα παλιό τηλέφωνο. Μένει από μπαταρία.
- Ποιος έχει κινητό με πορτάκι; - Ντουέιν, μη.
Συνέχισε.
Όταν βγήκε ο τηλεφωνητής, σκέφτηκα ότι τελείωνε η μπαταρία.
Αλλά όταν δεν γύρισε σπίτι, άρχισα να ανησυχώ.
- Ο Σάλι είχε προβλήματα τελευταία; - Περίπου.
Ο Σάλι είχε πολλά μπλεξίματα πιο νέος.
Αυτά ανήκουν στο παρελθόν. Έχει αλλάξει.
Κάτι πρόσφατο; Κάποια ασυνήθιστη συμπεριφορά;
Κάτι που θα εξηγούσε την εξαφάνισή του;
Δουλεύει με έναν τύπο. Τηλεφωνούσε συνέχεια.
- Έχεις όνομα; - Ράιαν.
Χόπκινς, ίσως. Τσακώθηκαν στο τηλέφωνο τις προάλλες.
Ίσως δεν είναι τίποτα.
- Ξέρεις για τι; - Όχι, αλλά έμοιαζε έντονο.
Ο Σάλι είπε ότι ήταν για τη δουλειά. Δεν τον πίεσα.
Το είπαμε στον σερίφη Μίλερ, αλλά δεν το θεωρεί προτεραιότητα.
Δύο βδομάδες για τον γάμο;
Ναι.
Λυπάμαι που το λέω, αλλά λείπει και το αμάξι του.
Μπορεί να δείλιασε;
Δεν θα μου το έκανε αυτό. Όχι μετά από όσα περάσαμε.
Ήταν ενθουσιασμένος με τον γάμο.
Ακόμα και με όσα του κάνει ο μπαμπάς μου, δεν ταράζεται.
Η δουλειά του έκλεισε για συντήρηση.
Προγραμμάτισε δοκιμή τούρτας για το σαββατοκύριακο.
Μοιάζει να προσπαθεί να το σκάσει;
Είμαστε ευγνώμονες για οποιαδήποτε βοήθεια, κ. Σο.
Η Ντανιέλα είναι πληγωμένη και...
αν η καρδιά της ραγίζει, ραγίζει και η δική μας.
Σε παρακαλώ, βρες τον. Δεν μπορώ να φανταστώ τη ζωή μου χωρίς αυτόν.
Θα πιάσω αμέσως δουλειά.
- Ντουέιν, θα έρθεις μαζί μου έξω; - Ναι.
- Όλα καλά; - Εσύ θα μου πεις.
Δεν συμπαθείς τον Σάλι.
Η σύζυγος λέει ότι πρέπει να το ξεπεράσω, αλλά έχω ένα προαίσθημα.
- Τι εννοείς; - Έχεις δει τον φάκελό του;
Αναμορφωτήριο, διάρρηξη, ληστεία, οπλοκατοχή.
Θα τον ήθελες για την κόρη σου;
- Η Ντανιέλα λέει ότι άλλαξε. - Ο λύκος αρνί δεν γίνεται.
Εξαρτάται από τον λύκο. Οι πιθανότητες θα έλεγαν ότι έχεις δίκιο.
Αλλά μερικές φορές οι άνθρωποι αλλάζουν.
Φαίνεται ότι προτιμάς να μη βρεθεί.
- Κύριε Σο. - Όλα καλά;
Πήρε ο σερίφης. Βρήκαν το αμάξι του Σάλι.
- Ποιος είναι; - Κόλτερ Σο. Βοηθώ την οικογένεια.
Με ποια ιδιότητα; Δεν μοιάζεις με δικηγόρο.
Προσφέρουν αμοιβή για να βρεθεί ο Σάλι.
Για όλα υπάρχει πρώτη φορά. Μην ενοχλείς.
- Δεν το είχα σκοπό. Κανένα ίχνος του; - Όχι. Ίσως τράκαρε το αμάξι κι έφυγε.
- Να το δούμε; - Από δω.
Αίμα είναι αυτό;
Ίσως. Θα το μάθουμε όταν έρθει η σήμανση.
Λες να ήταν μεθυσμένος; Τράκαρε κι έφυγε;
Πιθανόν. Το έχω δει χιλιάδες φορές.
Τι πιστεύεις, κ. Σο;
Δεν πρέπει να βγάζετε βιαστικά συμπεράσματα.
Βρήκα κάτι εδώ.
Δικό σου είναι;
Όχι, δεν το έχω ξαναδεί.
Αν δεν είναι δικό σου, λυπάμαι.
Ίσως ήταν κάποια άλλη μαζί του.
- Το κάθαρμα. - Θα υπάρχει εξήγηση.
Καμιά γυναίκα με την οποία συνεργάζεται
και ίσως ήταν μαζί του;
Όχι, απ' όσο μπορώ να σκεφτώ.
Ο Σάλι δεν ήταν έτσι. Ήταν πιστός.
Πρέπει να με πιστέψετε. Μπαμπά, σε παρακαλώ.
Αυτός ή αυτοί μπορεί να τραυματίστηκαν και να έφυγαν.
Πρέπει να ελέγξουμε την περίμετρο, τους κατοίκους.
Ίσως κάποιος πήγε για βοήθεια.
Αν αυτό είναι αίμα,
δεν είναι από κάποιον τραυματία στο ατύχημα.
Πώς είσαι σίγουρος;
Γιατί όταν βγήκε από τον δρόμο, δεν ήταν κανείς μέσα.
- Πώς το ξέρεις; - Κοίτα γύρω σου.
Δεν υπάρχουν σπασμένα κλαδιά.
Δεν υπάρχουν βαθουλώματα στο έδαφος από κάποιον που απομακρύνθηκε.
Ο Σάλι δεν ήταν μέσα;
- Όχι όταν τράκαρε. - Και πώς βρέθηκε εδώ το αμάξι;
Βρήκα λευκή άμμο σε όλο το εσωτερικό του αυτοκινήτου.
Και υπάρχει κι αυτό.
Κάποιος έβαλε τον σάκο με άμμο στο γκάζι.
Πετάχτηκε έξω απ' το αμάξι
μέσα απ' το παράθυρο του οδηγού.
Ο Σάλι το παράτησε επίτηδες; Γιατί;
- Δεν ξέρω. - Και τώρα;
Θα βρω τον αρραβωνιαστικό σου.
Ας πούμε ότι ο Σάλι είχε δεσμό.
Παρατάει το αμάξι και το σκάει.
Υπερβολικό για να γλιτώσεις γάμο.
Ναι. Αν έχεις στοιχεία για δεσμό, πες μου.
Δεν έχω. Και δεν είμαι υποχρεωμένος να σου πω.
Δεν θέλω να τσακωθούμε, έχεις έναν αγνοούμενο
και το αμάξι του με αίμα. Μπορώ να σε βοηθήσω.
Θέλεις μόνο την αμοιβή.
Κι εσύ πληρώνεσαι, αλλά νοιάζεσαι.
Δεν ξέρεις τι τραβάω σ' αυτήν την πόλη.
Ο COVID κατέστρεψε την οικονομία μας.
Το έγκλημα αυξήθηκε, ο Σάλι έμπλεξε.
Ειδικά την περίοδο εκτός σεζόν.
Ο κόσμος απελπίζεται. Έχω ναρκωτικά και φαιντανύλη παντού.
Αυτό το μέρος ήταν κάποτε ωραίο.
Άφηναν τις πόρτες ανοιχτές. «Γεια, τι κάνεις;» και τέτοια.
Κάνω ό,τι μπορώ.
Πιθανόν ο Σάλι να τα θαλάσσωσε, να ξέφυγε τελείως ή να ήταν λιώμα.
- Δεν νομίζω. - Τι νομίζεις;
Ράιαν Χόπκινς. Δούλευε με τον Σάλι.
Η Ντανιέλα είπε ότι τηλεφωνούσε συχνά
και ότι υπήρχε κάποια διαφωνία.
Θα ελέγξω το αίμα.
- Να ελέγξω τον Χόπκινς; - Δεν μπορώ να σε σταματήσω.
Κράτα με ενήμερο.
- Πώς πάει, Σι; - Μπόμπι, τι κάνεις;
Με ρωτάς στ' αλήθεια ή κάνεις ψιλοκουβέντα;
- Όχι, σε ρωτάω. Τι κάνεις; - Καλά. Ευχαριστώ για το ενδιαφέρον.
- Ναι, ήταν περίεργο. - Όταν το λες εσύ, πολύ.
Αλλά αν δεν θες να μιλήσουμε για τον καιρό, πες μου.
- Πήρες το μήνυμά μου; - Ναι.
Το κινητό του Σάλι έδωσε σήμα στην αποβάθρα την Παρασκευή.
Εκεί δουλεύει. Και μετά;
Τίποτα. Φαίνεται ότι έσβησε το κινητό.
Κανονικά χακάρω τους πύργους τηλεφωνίας.
Αλλά το κινητό του είναι αρχαίο, ήθελε GPS.
Και μάλλον δεν το επέλεξε.
Έχω τις κλήσεις των τελευταίων δύο εβδομάδων.
Έχω πολλά τηλέφωνα, θα πάρει χρόνο.
Μπορείς να το διασταυρώσεις με γυναίκες που μπορεί να πήρε;
Λες να ξενοκοίταζε πριν τον γάμο;
Ίσως. Κάτι τελευταίο. Θέλω να βρεις έναν Ράιαν Χόπκινς.
Τηλεφωνούσε συνέχεια στον Σάλι πριν εξαφανιστεί.
Είχε θέμα με τον εξαφανισμένο.
Τον βρήκα. Το κινητό του είναι απ' αυτόν τον αιώνα.
Αυτή τη στιγμή είναι στην προκυμαία. Σου στέλνω διεύθυνση.
Πες μου αν μίλησε με κάποια γυναίκα.
Φυσικά.
Ο Ράιαν Χόπκινς;
- Έχεις ένα λεπτό; - Φυσικά.
Θέλω να σε ρωτήσω για τον Ίθαν Σάλιβαν.
- Έκανε καμιά βλακεία ή σου χρωστάει; - Αγνοείται.
Ήλπιζα να μου πεις κάτι που θα με βοηθούσε να τον βρω.
Θεέ μου. Ελπίζω να είναι καλά. Μακάρι να μπορούσα να βοηθήσω.
Είναι καλός, αλλά δεν ξέρω τίποτα.
Τον είδα πριν από δυο μέρες που έφευγε από τη δουλειά.
Η μνηστή του λέει ότι ίσως είχατε θέμα.
- Λέει ότι παίρνεις συχνά. - Όχι, είμαστε εντάξει.
Ναι; Τι ήταν αυτά τα τηλεφωνήματα;
Δουλεύω όπου μπορώ, ήλπιζα να μιλήσει για μένα ο Σάλι
και να μου δώσουν βάρδιες στην αποθήκη του. Δεν μαλώσαμε.
Απλώς ήθελα να με βοηθήσει.
- Δηλαδή, δεν είναι τίποτα; - Ναι, δεν είναι τίποτα.
- Πού ήσουν την Παρασκευή; - Έξω.
Μπίρες με φίλους.
- Μπορεί να το επιβεβαιώσει κανείς; - Θα σου δώσω μια λίστα.
Άσ' το. Νομίζω ότι έχω ό,τι χρειάζομαι. Ευχαριστώ.
- Τι έχεις; - Βρήκα το κορίτσι του Σάλι.
Σιμόν Ντόσον. Ήταν συμμαθητές.
- Πρώην του; - Έτσι φαίνεται.
Βρήκα κάτι αναρτήσεις πριν χρόνια.
Δεν ήταν μόνο φίλοι.
Την κάλεσε δύο φορές την Παρασκευή πριν εξαφανιστεί.
Μένει κοντά εκεί που βρήκαν το αμάξι του.
- Στείλε διεύθυνση και φωτογραφία. - Εστάλη.
Σιμόν! Σιμόν Ντόσον.
Ελπίζω να μην το έκανε ο Σάλι.
- Γνωρίζονται από παλιά; - Ναι. Πρώην κοπέλα. Ίσως νυν.
Δεν εξηγεί τίποτα. Της τηλεφωνούσε τη μέρα που εξαφανίστηκε.
Δεν φαίνεται καλό.
Σίγουρα το αίμα της θα είναι αυτό που βρήκαμε στο αμάξι του.
Μπορεί να έλεγε στην Ντανιέλα ότι έχει δεσμό.
Ο Σάλι δεν θα το ανεχόταν αυτό.
Έλα εδώ. Ρίξε μια ματιά.
Το μενταγιόν που βρήκαμε στο αμάξι του Σάλι.
- Η Σιμόν απλά το έφτιαξε. - Αυτό δεν αθωώνει τον Σάλι.
Όχι, αλλά δεν ξέρουμε καν αν αυτός ήταν εδώ. Την ήξερε, σωστά;
Θα μπορούσε να μπει. Γιατί έσπασε την πόρτα;
Δεν είναι λογικό.
Κάποιος τον ακολούθησε για να τη ληστέψει.
Θα εξετάσουμε το αίμα στο αμάξι.
Όταν βρεθεί ότι είναι της Σιμόν, θα τον κυνηγήσουν.
Κάνε μου μια χάρη, μην πεις στην οικογένεια γι' αυτό.
Ναι.
- Σίγουρα είναι εδώ; - Δύο σε ένα, Σι.
Εντόπισα το κινητό της Σιμόν εκεί
και χρεώσεις της πιστωτικής του Σάλι.
- Ήταν και οι δύο εδώ; - Ναι, μοιάζει με ραντεβού.
Δεν θα το έκανα πριν σκοτώσω κάποιον,
αλλά τα σημερινά παιδιά, σωστά;
- Ελπίζω να μη συνέβη αυτό. - Λες να συνάντησαν κάποιον;
Δεν ξέρω. Θα δω τι μπορώ να μάθω.
- Γεια. - Γεια. Τι να σου φέρω;
Ψάχνω κάποιον.
- Δούλευες την Παρασκευή το βράδυ; - Κάθε βράδυ.
Αλήθεια; Ψάχνω αυτόν τον τύπο. Ίθαν Σάλιβαν. Τον ξέρεις;
Γύρνα στη δουλειά σου, Ζακ.
Ναι. Ο Σάλι. Ήταν εδώ.
Συναντήθηκε με μια κοπέλα. Σιμόν νομίζω την έλεγαν.
Κι ήταν εδώ και έπιναν;
Εκεί, στο γωνιακό τραπέζι. Να ρωτήσω γιατί; Δεν είσαι μπάτσος, έτσι;
Δεν έχω κάτι με τους μπάτσους, αλλά οι άνθρωποι έρχονται εδώ
για διακριτικότητα, δεν απαγορεύεται αυτό.
Ο Σάλι εξαφανίστηκε και η Σιμόν βρέθηκε νεκρή.
Θεέ μου.
Αν μπορώ να βοηθήσω, πες μου.
- Ήταν εδώ με κανέναν άλλον; - Όχι.
Όπως είπα, γωνιακό τραπέζι, μερικά ποτά κι έφυγαν.
- Ήταν μια χαρά όταν έφυγαν. - Εντάξει. Ευχαριστώ.
Γεια.
- Είχα προαίσθημα ότι θα ήσουν εδώ. - Είσαι έξυπνο παιδί, Ζακ.
- Ζακ σε λένε, σωστά; - Ναι.
Θα μου πεις τι έγινε όσο ήταν εδώ ο Σάλι και η Σιμόν;
Δεν ξέρω τίποτα.
Ό,τι πεις θα μείνει μεταξύ μας.
Μια γυναίκα πέθανε για κάτι που έγινε εδώ.
Νιώθω ότι είδες κάτι και σε πείραξε.
Και πρέπει να σκέφτεσαι «Αν είχα πει κάτι,
αν είχα κάνει κάτι, ίσως να το σταματούσα».
Δεν το άκουσες από μένα, όμως.
Απλώς βγάζεις τα σκουπίδια.
Τι έγινε όσο ήταν εδώ ο Σάλι και η Σιμόν;
Ήρθαν και έκατσαν σε ένα τραπέζι, όπως είπε η Τσέλσι.
- Ναι; Και μετά; - Ήρθαν δυο τύποι.
- Μαζί με τον Σάλι; - Ακριβώς από πίσω τους.
- Εντάξει, συνέχισε. - Ήξερα έναν από αυτούς.
Τον είχα ξαναδεί. Δεν ερχόταν κάθε βράδυ, αλλά ερχόταν.
Ο άλλος ήταν τρομακτικός.
- Αλήθεια; Έχεις όνομα; - Τον τρομακτικό τον έλεγαν Κλεμ.
Δεν ξέρω το όνομα του άλλου,
αλλά ένας σερβιτόρος είπε ότι ο Κλεμ είχε μόλις αποφυλακιστεί.
- Αλήθεια; - Ναι.
Τι δουλειά είχαν με τον Σάλι και τη Σιμόν;
Ξέρω ότι δεν άρεσε στον Σάλι.
Μου ζήτησαν να τους φέρω ένα κουτί
για το φαγητό τους και έφυγαν.
Έφυγαν κι αυτοί που τους ενόχλησαν;
Τους είδαν να φεύγουν και μετά τους ακολούθησαν.
Ζακ, τι κάνεις;
Θα ξαναμπείς μέσα; Θέλω να σκουπίσεις το πάτωμα.
- Όλα καλά; - Ναι, μια χαρά.
Μαζεύαμε κάτι σκουπίδια.
- Ελπίζω να βρείτε τον Σάλι σύντομα. - Ναι.
Γεια. Οι μπάτσοι βρήκαν τη Σιμόν. Ναι. Κάποιος ψάχνει τον Σάλι.
Ψάχνω κάποιον Κλεμ. Δεν ξέρω αν είναι όνομα ή επίθετο.
- Μόλις αποφυλακίστηκε. - Πού το έμαθες;
Από έναν στο μπαρ που ήταν ο Σάλι.
Το αφεντικό του ξέρει περισσότερα απ' όσα λέει. Την παρακολουθώ.
Ο Κλεμ κι ένας άλλος ενοχλούσαν τον Σάλι και τη Σιμόν.
Ίσως ακολούθησαν τη Σιμόν στο σπίτι της.
Ξέρεις τον Κλεμ;
Μάλλον είναι ο Ντάγκι Κλέμονς. Θα τον βρω.
Θέλω να είμαι εκεί.
- Το 'χω. - Μπορώ να βρω τη διεύθυνσή του.
- Με απειλείς; - Είμαι ειλικρινής.
Δεν θέλω να πάει στραβά για τον Σάλι. Εσύ αποφασίζεις.
Θα σου στείλω την τοποθεσία. Τα λέμε εκεί.
Ναι, ωραία.
- Πες μου για τον Κλέμονς. - Κακός τύπος.
Είναι μέσα σε οποιοδήποτε έγκλημα.
- Τι σχέση έχει με τον Σάλι; - Μεγάλωσαν μαζί.
Έμπλεκαν συνέχεια. Νόμιζα ότι είχαν απομακρυνθεί. Κλέμονς!
Δύσκολα ξεπερνάς το παρελθόν.
Κλέμονς! Σερίφης Μίλερ. Θέλω να σε ρωτήσω κάτι.
Δεν είναι κανείς εδώ.
Τι κάνεις; Δεν μπορούμε να μπούμε. Δεν έχω ένταλμα.
Ναι.
Δεν χρειάζεσαι ένταλμα.
Εγώ κάνω διάρρηξη κι εσύ με καταδιώκεις. Έλα.
Η κουζίνα και το μπάνιο είναι εντάξει.
- Η ταινία έχει κοπεί. - Κοίτα εδώ.
Βλέπεις πώς γύρισε; Έγινε πάλη πριν κοπεί.
Κάποιος προσπαθούσε να βγει. Δεν είναι μόνο αυτό.
Τα σημάδια εδώ, στο κάτω μέρος της πόρτας, είναι ίχνη από μπότα.
Κλωτσούσε προς τα έξω καθώς τον έσερναν.
Σκότωσε τη Σιμόν και έφερε τον Σάλι εδώ.
Αλλά τι τον θέλουν τον Σάλι;
Είναι ακόμα ζεστό. Έφυγε βιαστικά. Έλα.
Ο Μίλερ είναι ακόμα στου Κλέμονς. Είναι τόπος εγκλήματος.
- Κανένα ίχνος του Σάλι. - Σου στέλνω φωτογραφίες του Κλέμονς.
Πολλές φωτογραφίες σήμανσης για να διαλέξεις. Και το μητρώο του.
«Επίθεση, βιαιοπραγία, ένοπλη ληστεία, διάρρηξη, κλοπή μεγάλης αξίας,
παράνομη οπλοκατοχή». Ο Κλεμ έχει συμμορία ληστειών.
Τον έπιασαν να ληστεύει μια κάβα και έφαγε τέσσερα χρόνια.
- Βγήκε πρόσφατα. - Τι θέλει τον Σάλι;
Γνωρίστηκαν στο αναμορφωτήριο. Ο Σάλι φυλούσε τσίλιες στη ληστεία.
Δεν μπήκε μέσα. Δεν είχε όπλο.
Ο Σάλι μπήκε υπό επιτήρηση κι ο Κλέμονς φυλακίστηκε.
Ίσως κατηγορεί τον Σάλι. Θέλει εκδίκηση.
Μοιάζει με τύπος που κρατάει κακία.
Ναι.
Πρέπει να κλείσω.
Όχι, κάποιο λάθος έχει γίνει.
Αυτός είναι ο Ράιαν Χόπκινς, αυτός που καλούσε συνέχεια τον Σάλι.
Υπάρχει ένας άλλος που τον λένε Κλέμονς.
Ο Κλέμονς και ο Σάλι ήταν φίλοι στο αναμορφωτήριο.
Κάπως θα τον αναγκάζουν.
Μόνο τη φωτογραφία έχουμε. Σου λέω τι έμαθα.
Δεν το πιστεύω.
Γνώριζες κάποια Σιμόν Ντόσον;
- Ο Σάλι έβγαινε μαζί της παλιά. - Ξέρω το όνομα.
Παρέμειναν φίλοι.
Ο Σάλι δεν έχει τρελές πρώην. Γιατί;
Δολοφονήθηκε.
Κάπως συνδέεται ο Σάλι και αυτή η ομάδα.
Τίποτα δεν βγάζει νόημα.
Μερικές φορές, το παρελθόν μπορεί να σε καταπιεί.
Είναι πιο εύκολο απ' όσο παραδεχόμαστε.
Ο Σάλι μού ορκίστηκε ότι θα γινόταν καλύτερος άνθρωπος.
Όλοι νομίζουν ότι έτσι είναι ο Σάλι, αλλά δεν είναι.
Ας πούμε ότι ισχύει.
Θα υπήρχε λόγος που στρατολόγησαν τον Σάλι.
- Ποιος λες να είναι ο λόγος; - Δεν ξέρω.
Ο Ράιαν ενοχλούσε τον Σάλι. Ήταν για τη δουλειά;
Ο Σάλι δούλευε τα βράδια στην αποθήκη.
Νομίζω ότι ο Ράιαν προσπαθούσε να μπει.
- Τι έκανε τα βράδια; - Ήταν φύλακας.
Είναι η ίδια αποθήκη που έκλεισε για συντήρηση;
Ναι, για λίγες μέρες.
Ο Σάλι είπε ότι έπρεπε να φτιάξουν έναν αγωγό αερίου.
Στενοχωρήθηκε που έχασε τις βάρδιες.
Ο Σάλι έχει ακόμα πρόσβαση στο κτίριο; Κάρτα ασφαλείας;
- Ναι. - Τι έχουν στην αποθήκη Κινγκ;
Αστακούς. Πλάκα κάνεις;
Περνάνε την ψαριά από εκεί.
Λατρεύω το σάντουιτς αστακού.
Γιατί να κλέψουν αποθήκη αστακών;
Μπορεί να μη φέρνουν μόνο αστακούς εκεί.
Υπάρχει εγκληματικότητα.
Μπορεί να είναι όπλα, ναρκωτικά.
Ο στόχος είναι η αποθήκη Κινγκ. Τώρα είναι άδεια.
Η πόλη θα αλλάξει αγωγούς αερίου σήμερα.
Μπήκα στο σύστημα καρτών πρόσβασης της αποθήκης.
Ένα λεπτό.
Η κάρτα ασφαλείας θα λέει Ίθαν Σάλιβαν, όχι Σάλι.
Κόλτερ, σε παρακαλώ, μην προσβάλλεις τη νοημοσύνη μου.
Η κάρτα του Σάλι πέρασε πριν από 29 λεπτά.
Δυτική είσοδος. Να πω στην αστυνομία;
Όχι ακόμα.
Έλα τώρα.
Μα τον Θεό.
Μην κουνιέσαι. Κάτω το κεφάλι.
- Εδώ σερίφης Μίλερ. - Σερίφη, εδώ Κόλτερ.
Είμαι στην αποθήκη Κινγκ.
Γίνεται ληστεία. Έχω έναν τραυματία. Υπάλληλος αερίου.
- Είναι καλά; Ερχόμαστε. - Αναπνέει.
Ναι. Ωραία. Ελάτε γρήγορα. Εντάξει.
Μείνε ακίνητος. Έρχεται βοήθεια.
Πόση ώρα να έχω κλειστές τις κάμερες;
Μέχρι να σου πούμε.
Εκτός αν θες να βρεις το κορίτσι σου σε φιλέτα.
Πέτα το.
- Ποιος είσαι εσύ; - Δουλεύω για την Ντανιέλα.
Για την Ντανιέλα; Είναι καλά;
Έτσι σε έπεισαν να το κάνεις;
Σου είπαν ότι θα τη σκοτώσουν, όπως τη Σιμόν;
Αντιστάθηκε. Ο Κλεμ τη σκότωσε μπροστά μου.
Είπε ότι θα έκανε το ίδιο στην Ντανιέλα. Την ακολουθούσαν.
Μου έδειξε φωτογραφίες της στο αμάξι της, στη δουλειά.
Είναι καλά. Ανησυχεί για σένα. Θα σε βγάλω από δω.
- Ο Κλεμ δεν θα τη γλιτώσει. - Έρχεται ο σερίφης.
- Τι κλέβουν εκεί κάτω; - Φαιντανύλη.
Ο Κλεμ έμαθε ότι οι αστακοί χρησιμοποιούνταν
για να περάσουν ναρκωτικά.
- Από τον Ράιαν; - Ναι.
Προσπαθούσαν να με πείσουν. Τους έλεγα όχι.
Μετά εμφανίστηκαν στο μπαρ με τον Κλεμ.
Προσπάθησα να βεβαιωθώ ότι η Σιμόν έφτασε σπίτι ασφαλής.
Αλλά μας ακολούθησε και τη σκότωσαν και με άρπαξαν.
Ξεφορτώθηκαν το αμάξι.
Ήθελαν να φανεί ότι την απατούσα.
Ότι την παράτησα. Για να κερδίσουν χρόνο.
Δεν θα απατούσα ποτέ την Ντανιέλα. Μου την έστησαν.
Αν σε σκοτώσουν, δεν έχει σημασία.
Γιατί σου έδωσαν όπλο; Σε είδα στο φορτηγάκι.
Τους έκανα να με εμπιστευτούν.
Όταν βρήκα ευκαιρία, τράβηξα όπλο στον Ράιαν.
Προσπάθησα να το σκάσω.
Έπρεπε να ξέρω ότι με δοκίμαζαν.
- Το όπλο ήταν άδειο. - Εκείνο είναι γεμάτο.
Πάρ' το και πάμε να φύγουμε από δω.
- Είναι ακόμα κάτω ο Κλεμ; - Ναι. Πρέπει να φύγουμε ήσυχα.
Όχι.
- Θα πληρώσει για ό,τι έκανε στη Σιμόν. - Σάλι. Έλα. Σάλι.
Σάλι. Έλα.
- Συγγνώμη. - Ξέρω τι σκέφτεσαι.
Θα σκοτωθείς.
- Ναι. Ίσως. - Δεν χρειάζεται να το κάνεις αυτό.
Ψηλά τα χέρια!
Τι κάνεις;
- Κάν' το, αν είναι να το κάνεις. - Σκάσε.
- Δεν έχεις τα κότσια. - Μην το κάνεις.
Σκότωσες τη Σιμόν. Την ήξερες. Δεν ήταν σαν εμάς.
Ήταν καλή. Τη σκότωσες, γιατί;
- Για ναρκωτικά; - Σάλι, άκουσέ με.
Ο Κλέμονς θα πάθει ό,τι του αξίζει. Δεν θέλεις να το κάνεις αυτό.
- Σκέψου την Ντανιέλα. - Ακριβώς. Σκέψου το κορίτσι σου.
Γύρνα. Πέσε στα γόνατα.
- Αυτή ήταν η μοίρα μου. - Όχι.
Μπορείς να αφήσεις πίσω το παρελθόν σήμερα.
Το δοκίμασα αυτό. Αλλά το παρελθόν επέστρεψε. Θα επιστρέψει ξανά.
Θα πάρεις μια απόφαση που θα καθορίσει την υπόλοιπη ζωή σου.
Αν τον σκοτώσεις, θα πας φυλακή
και το παρελθόν σου θα γίνει παρόν σου για πάντα.
Άσ' τον στην αστυνομία. Παντρέψου την Ντανιέλα.
Συνέχισε τη ζωή σου.
Άφησέ τον.
Άφησέ τον, Σάλι. Κατέβασε το όπλο.
Τα χέρια στον αέρα, σταύρωσε τα δάχτυλα πίσω από το κεφάλι!
Έλα.
Γύρνα.
Η ποσότητα φαιντανύλης εκεί μέσα είναι η μεγαλύτερη που βρήκαμε ποτέ.
Πιάσατε τους λαθρέμπορους;
Έστειλα την Ακτοφυλακή. Δεν είναι για μένα.
Θα συντονίσουν την επιχείρηση με τη Δίωξη.
- Θα στείλει ένα μήνυμα. - Σίγουρα.
Δεν νομίζω να ξαναφέρουν ναρκωτικά σύντομα.
Έχεις αρκετά στοιχεία εναντίον του Κλεμ;
Όσο πιο ακλόνητα γίνεται.
Θα συλληφθούν για παράνομη φυλάκιση, απαγωγή,
ένοπλη ληστεία και τον φόνο της Σιμόν Ντόσον.
Ο Ντάγκι Κλέμονς δεν θα ξαναβγεί ποτέ. Σου το υπόσχομαι.
- Ωραία. Μπράβο, σερίφη. - Ναι.
Δεν ξέρω πώς να σ' ευχαριστήσω γι' αυτό που έκανες.
Λάθος άνθρωπο ευχαριστείς.
- Δεν θα είχε γίνει χωρίς αυτόν. - Σωστά.
Συγγνώμη, Σάλι.
Η Ντανιέλα θα είναι τυχερή να σε έχει.
ΠΤΕΡΥΓΙΟ ΚΑΙ ΟΣΤΡΑΚΟ
Στην όμορφη κόρη μου και τον μέλλοντα γαμπρό μου.
Σε μια ζωή με ήρεμα νερά και άφθονα ψάρια.
- Εις υγείαν. - Εις υγείαν.
Θα σου φέρω ένα αληθινό ποτό.
Δελεαστικό, αλλά έχω άλλη δουλειά.
Για δες. Ο λύκος γίνεται αρνί τελικά.
Χαίρομαι που ο γέρος της άλλαξε γνώμη.
Μάλλον όλοι άλλαξαν. Είναι ωραία.
Νιώθω σαν να μου έφυγε ένα βάρος. Τα αφήνω όλα πίσω, με καταλαβαίνεις;
Καταλαβαίνω. Είναι ωραίο να αφήνεις πίσω το παρελθόν.
Είσαι καλεσμένος στον γάμο, φυσικά. Ελπίζω να έρθεις.
Ευχαριστώ. Θα δω. Κάτι ακόμα, για να μην το ξεχάσω.
Πήρα αυτό. Σκέφτηκα ότι θα το ήθελες.
Νόμιζα ότι είχε χαθεί για πάντα.
Το έφτιαξε η Σιμόν για να το δώσω στην Ντανιέλα ως γαμήλιο δώρο.
- Έκανε υπέροχη δουλειά. - Φοβερή δουλειά.
Δεν ξέρω πώς να σε ευχαριστήσω.
Μας αφήνεις λίγο μόνους;
Αυτό είναι από τον μπαμπά μου. Το λέει δώρο αρραβώνα.
- Ευχαριστώ. Και συγχαρητήρια. - Είμαι ευγνώμων για ό,τι έκανες.
- Παίζει το τραγούδι μας. - Σας αφήνω μόνους.
Πήγαινε εκεί.
Έχω κάτι για σένα.
Απόδοση: Αλεξάνδρα Πασπαλαδέλλη